Saatja kuupäev	13.08.2024	
Kellelt	Kaitseministeerium	
Kellele		
Pealkiri	ELWIND Eesti ala meretuulepargi keskkonnamõju hindamise programmi avalikustamisest teavitamine ja seisukoha küsimine	

Kaitsevägi, Riigi Kaitseinvesteeringute Keskus

Tarbijakaitse ja Tehnilise Järelevalve Amet (TTJA) on edastanud Kaitseministeeriumile teate ELWIND Eesti ala meretuulepargi keskkonnamõju hindamise programmi (KMH) avalikustamisest ja küsib ministeeriumi ettepanekuid nimetatud KMH kohta. Kavandatav tuulikute arv ELWIND merealal on 20-100, mille tipukõrgus on maksimaalselt 330 m merepinnast. Meretuulepargi ala asub Saaremaa läänerannikust (Sõrve poolsaar) läänesuunas.

Palume Kaitseväe seisukohta KMH kohta hiljemalt 23.08.2024.

Kaitseministeerium lisab, et on edastanud hoonestusloa taotluse menetluse käigus TTJA-le 03.10.2023 kirjas nr 12-1/23/3002 arvamuse, et „Kaitseministeeriumi hinnangul võib kavandatav meretuulepark avaldada negatiivset mõju mereseiresüsteemile. Võimalikud tehnilised lahendused negatiivsete mõjude kõrvaldamiseks on hetkel Kaitseväes väljatöötamisel“. Palume Kaitseväel hinnata, kas on antud seisukoht muutunud. RKIK-le on antud kiri informatsiooniks.

Paul Kunimägi

Riigikaitseliste ehitiste töövõime juht

Tel: 717 0225; Email: info@kaitseministeerium.ee